section_heading: Povijest
paragraph_text: Klub je osnovan 1919. godine kao Hrvatski građanski željezničarski klub Cibalia. U razdoblju NDH klub je nastavio djelovati zbog čega je nova komunistička vlast godine 1945. zamrznula njegovo djelovanje, a 1947. i ugasila. No, na njegovim temeljima, njegovom stadionu, s većinom njegovih igrača, spajanjem RSFD Sloga i OFD Graničar nastao je Dinamo Vinkovci. Klub je u drugu jugoslavensku ligu ušao 1968., a u prvu 1982. gdje je igrao pet sezona, nakon čega je administrativnim putem izbačen u Drugu saveznu nogometnu ligu. Godine 1990. vraćeno je staro i prvotno ime Cibalia. Najveći uspjesi u HNL-u su finale kupa 1999. te nekoliko igranja u Intertoto kupu i Europskoj ligi. Nakon sezone klub je izbačen iz 1. HNL u 3. HNL – Istok zbog dugova i financijskih problema.